User:Reiko Markop/sandbox

Black Country, New Road
Black Country, New Road (lühendatult BCNR või BC,NR) on inglise rokkbänd, mis loodi Cambridge'is 2018. aastal. Bändi asutajaliikmed olid Tyler Hyde (vokaal, bass), Lewis Evans (vokaal, flööt, saksofon), Georgia Ellery (viiul, vokaal), May Kershaw (vokaal, klahvid), Charlie Wayne (trummid, taustavokaal) ja Isaac Wood (kitarr, vokaal). 2019. aastal ühines bändiga seitsmes liige, kitarrist Luke Mark.

Looming
Esmase tähelepanu pälvis bänd 2019. aastal, kui avaldati debüütsinglid "Athens, France" ja "Sunglasses", mis ühendasid eksperimentaalse roki, post-pungi ja post-roki elemente ning lõid võrdlusi bändidega nagu Slint ja Black Midi. Nende 2021. aastal ilmunud debüütalbum “For the First Time” pälvis kriitikutelt laialdaselt tunnustust, nomineeriti Mercury auhinnale ja jõudis Ühendkuningriigi muusikaedetabelis 4. kohale.

2022. aasta alguses, neli päeva enne nende teise stuudioalbumi “Ants from Up There” ilmumist, lahkus solist Isaac Wood bändist, viidates vaimse tervise probleemidele. Teine album võeti kriitikute poolt aga veelgi paremini vastu, seda saatis suur müügiedu, tõustes Ühendkuningriigi muusikaedetabelis 3. kohale.

Pärast Woodi lahkumist alustas bänd tööd uue materjali kallal, kusjuures Hyde, Evans ja Kershaw jagasid kolmekesi solisti ülesandeid. Pärast 2022. aasta ringreisi andis bänd 2023. aasta veebruaris välja kontsertfilmi “Live at Bush Hall”, millele järgnes album sama aasta märtsis. Kauamängiv sisaldas uut materjali, mis oli kirjutatud Woodi bändist lahkumise järel.

Muusikastiil ja selle mõjutused
Black Country, New Road'i on kirjeldatud kui üht Suurbritannia uue rokkbändide laine olulisemat tegijat, mis jagab kaasaegsetega (tuntumad nimed on Black Midi, Squid, Dry Cleaning, Shame, Yard Act ja Iiri bänd Fontaines D.C ) post-pungile omaselt eksperimentaalset helipilti ning sprechgesang'i ehk jutustamisele sarnast vokaali.

Bänd viitab enda loomingus sageli teistele muusikutele. Näiteks nimetavad nad end laulus "Science Fair" maailma paremuselt teiseks Slint i tribüütbändiks. "Track X" viitab nende seosele bändiga Black Midi. Laulus "Sunglasses" nimetatakse USA räpparit Kanye Westi ("Jäta Kanye sellest välja" ) ja tema hitti "Bound 2" laulus "The Place Where He Inserted the Blade". Lood "Chaos Space Marine" ja "Good Will Hunting" kirjeldavad mõlemad tüdrukut, kellel on "Billie Eilish i stiil” . "Athens, France" sisaldab viiteid USA lauljatari Phoebe Bridgers i loo "Motion Sickness" sõnadele. Sama loo originaalsingel viitab ka Ariana Grande loole "Thank U, Next".

Bändi debüütalbum “For the First Time” juurdub post-pungis, post-rokis , indirokis ja klezmer is. Nende instrumentaal ammutab inspiratsiooni ka Ameerika heliloojalt Steve Reich ilt ja džässmuusik Ornette Coleman ilt. Woodi vokaale on võrreldud Slinti solisti Brian McMahan iga ja The Fall'i liidri Mark E. Smith iga. Woodi sõnadele avaldas mõju Ameerika laulukirjutaja Father John Misty, kelle kohta on ta öelnud: "Ta pole maailma parim sõnade autor, aga ta on täiesti, täiesti aus."

Nende teine album "Ants From Up There" oli helipildilt kuulajasõbralikum. Seda on kirjeldatud kui post-roki, chamber-pop'i ja art-rock'i albumit. COVID-19 pandeemia ajal sattusid bändi liikmed vaimustusse Kanada indirokkbändi Arcade Fire'i loomingust. Mitmed kriitikud on toonud hiljem kahe bändi loomingu vahel võrdlusi. Black Country, New Road'i liikmed meenutasid, et kirjutamisprotsessi ajal kuulati inspiratsiooni saamiseks ka Kurt Vile'i ja Frank Ocean i teoseid.

Edasi lugemiseks
https://kultuur.err.ee/1608489458/nadala-albumisoovitused-black-country-new-road-mitski-yeule-jt

https://ekspress.delfi.ee/artikkel/92807037/rokkmuusika-introvertsed-sangarid-koige-ekstreemsema-bar-mitzvah-taustal

https://ekspress.delfi.ee/artikkel/95951977/sudamlik-ja-emotsionaalne-muusikaline-kaameleon